Soproni Egyházmegye
Egyházmegyei evangélizációs és missziói felelősi jelentés – 2008 

1.	Az egyházmegyei evangélizációs és missziói bizottság 2006-ban 3, 2007-ben 3, 2008-ban 2 önálló, emellett 4 ülést a Soproni Missziói És Ifjúsági Bizottság közösen tartott, 2009-ben pedig 1 összegzőt.
2006-ban Rábaszentandráson, 2007-ben Fertőszentmiklóson, 2008-ban Sopronban családi és missziói napot szerveztünk, ahol 70-150 fő vett részt. Örültünk, hogy több helyről érkeztek résztvevők, sajnáltuk, hogy néhány gyülekezetből nem volt bátor utazó. 
Tervezzük, hogy május 16-án vagy június 6-án, szombaton Sopronban, a Hunyadi János ev. Iskolában: egyházmegyei családi napot rendezünk a soproni gyülekezettel közösen!
2.	Missziói Felmérést készítettünk, melynek egyik eredménye volt, hogy 2007-ben Egyházmegyei Szabadegyetemet szerveztünk. Terveztük a folytatást, de különböző okok miatt elmaradt. Az egyik ok, hogy 2007. nyarán Győrbe költöztünk, eddig szívesen végeztem szolgálatomat, de már korábban bejelentettem, hogy az egyhm. tisztségemről a mai nappal lemondok, az átmeneti időben Selmeczi Diana rábaszentandrási lelkésznő képviseli a Missziói Bizottságot. Javasoljuk, hogy előkészítés után idén ősszel 2 szombaton délután: szeptember végén és november végén tartsunk Egyházmegyei Szabadegyetemi programot.
3.	Több kérése, javaslata van bizottságunknak.
Először - kérjük, hogy minden nem hagyományos gyülekezeti programot a tervezés, de legalább a megvalósulás után telefonon jelezzék nekünk, hogy a jó ötleteket az egyházmegyében összegyűjthessük!
Másodszor - kérjük, hogy bármilyen észrevételük van munkálkodásunkkal kapcsolatban szeretettel, de őszintén tegyék meg! Kérem, hogy akár most is javasoljanak programokat, előadókat, témákat, amikről úgy gondolják, hogy hasznosak lehetnek az egyházmegyénkben élők számára!
Harmadszor – minden gyülekezetben próbáljanak évente legalább egy kifejezetten missziói programot szervezni! Bizottságunk tagjai szívesen segítenek a szervezési munkákban, nyugodtan jelezzék nekünk, ha kérésük, kérdésük van!
Negyedszer – kérjük, hogy gondolkodjanak, imádkozzanak a presbitérium tagjai, majd gyülekezetenként válasszanak 1-1 missziói megbízottat, aki a lelkész segítője, illetve a kapcsolattartó lenne a megyei missziói bizottság és a gyülekezetek között!  
Ötödször – most már távozóban vagyok, csak javaslom, hogy idén is kérjünk a gyülekezetektől a MISSZIÓI FELMÉRÉST. Ennek azért is volna most nagyobb jelentősége, mert hasznosnak tartanám, ha az „Élő kövek egyháza” címmel elkészített evangélikus közegyházi tervezethez a Soproni Egyházmegye is elkészítené a stratégiai tervét. 
Hatodszor – országos missziói és ifjúsági pályázatra jelentkezzenek a gyülekezetek, de az egyházmegye is tud támogatni több gyülekezet összefogásával megvalósuló programot, ha ezt időben jelzik!
4.	Végül szeretettel hívom fel a figyelmet 4 idei missziói programra: 
•	május 23. Egyházkerületi missziói nap – Veszprémben,
•	július 5-11.: Kül-, és belmissziói konferencia Piliscsabán;
•	szept. 12. EPOT – Budapesten,
•	október 10. Országos Evangélizáció - Budapesten, a Deák téren.
5.	Ezekre az alkalmakra is mindenkit szívesen és szeretettel hívok, és szívesen adok részletesebb tájékoztatást! Jöjjünk el, örüljünk egymásnak, örüljünk, hogy hitben élhetünk, örüljünk az ÚR Jézusnak! „Fel, mert az irgalom percei múlnak…” (ÉK 449,1) 
Köszönjük a munkánkkal kapcsolatos eddigi elismerő és elmarasztaló megjegyzéseket, ezeket ezután is várják a Bizottság tagjai: Hegyi Péter Sopronban, Haris Vincéné Harkán, Márczis Gyula Farádon és Selmeczi Diana Rábaszentandráson.
Magassy Zoltán sk.
volt egyhm. evang. és missziói felelős, 
Győr, 20/824-4808, magassy.zoltan @ gmail.com

MISSZIÓI FELMÉRÉS – 2008
(Soproni Egyházmegye)

•	Jó volna, ha a felmérést a gyülekezetek nagyobb létszámú szórványaiban is elvégeznénk! 
•	Határidő: 2008. augusztus 31!

1.	Van-e a gyülekezetben / szórványban missziói megbízott?  (Név, cím, elérhetőség.)

2.	Van-e a gyülekezetben évente rendszeres vagy egyszeri missziói program?
(Olyan alkalom, amely nem meghirdetett istentisztelet, de kapcsolódhat istentisztelethez.
Pl. pünkösdhétfői istentiszteletet követő program ebédig)

3.	Van-e olyan sikeres gyülekezeti ötlet, program, munkaág, melyet másokkal is megismertetnének?
(Írásban, vagy szóban egyházmegyei közgyűlésen, esetleg más alkalommal.) 

4.	Van-e olyan terület, ahol segítséget kérnek?
(Nem anyagiak.)

5.	ALPHA-tanfolyamról, Élet Műhelyről hallottak-e?
(Részt vennének-e ilyen programon, indítanának-e a gyülekezetben ilyen, vagy hasonló csoportot?) 

6.	Van-e jövőkép? 
(Várhatóan milyen lesz a gyülekezeti helyzet 2, 5, 10 év múlva?)

7.	Vannak-e olyan személyek, akiket helyi vagy egyházmegyei program szervezésébe bevonhatunk?. 
(Pl. főzés, fényképezés/videózás, valamilyen szakterületen előadás/csoportos beszélgetés vezetése, szórványban/kórházban/idősek otthonában/börtönben látogatást vállal, énektanítás, vidékre autós szállítás, vállalkozóktól természetbeni felajánlás … stb.) 

8.	Ötletek, javaslatok, kérdések – gyülekezeti tagoktól.

9.	Felmérő személyes benyomásai, javaslatai.

VÁROM VÁLASZOTOKAT!

Magassy Zoltán sk; 
20/ 824-4808; magassy.zoltan @ gmail.com 
.